Br: 01-011/25-3233/3 datum: 29. april 2025.godine

**S E K T O R S K A A N A L I Z A
za utvrđivanje predloga prioritetnih oblasti od javnog interesa i potrebnih sredstava
za finansiranje projekata i programa nevladinih organizacija
iz Budžeta Crne Gore u 2026. godini**

|  |
| --- |
| *Sektorska analiza se sačinjava na osnovu strateških i planskih dokumenata odnosno propisa u odgovarajućoj oblasti od javnog interesa uz konsultacije sa zainteresovanim nevladinim organizacijama, i predstavlja osnov za utvrđivanje prioritetnih oblasti i potrebnih sredstava za finansiranje projekata i programa nevladinih organizacija iz državnog budžeta u narednoj godini, u skladu sa Zakonom o nevladinim organizacijama. Sektorska analiza se priprema u tekućoj za narednu kalendarsku godinu radi blagovremenog planiranja visine sredstava koja će biti opredijeljena na pozicijama ministarstava nadležnih za oblasti koje Vlada utvrdi kao prioritetne za finansiranje projekata i programa nevladinih organizacija. Analiza će poslužiti i za pripremu javnih konkursa za raspodjelu sredstava za finansiranje projekata i programa nevladinih organizacija u oblasti koja će biti utvrđena kao prioritetna.* |

1. **OBLASTI OD JAVNOG INTERESA U KOJIMA SE PLANIRA FINANSIJSKA PODRŠKA ZA PROJEKTE I PROGRAME NVO**

1.1.Navesti u kojim oblastima od javnog interesa (iz člana 32 Zakona o NVO) iz nadležnosti ministarstva planirate finansijsku podršku iz budžeta za projekte i programe NVO:

|  |  |  |  |  |  |
| --- | --- | --- | --- | --- | --- |
|  | socijalna i zdravstvena zaštita |  | razvoj civilnog društva i volonterizma |  | zaštita životne sredine |
|  | smanjenje siromaštva |  | evroatlantske i evropske integracije Crne Gore |  | poljoprivreda i ruralni razvoj |
|  | zaštita lica sa invaliditetom | √ | **institucionalno i vaninstitucionalno obrazovanje (podosblast podrška srednjem obrazovanju)** |  | održivi razvoj |
|  | društvena briga o djeci i mladima |  | nauka  |  | zaštita potrošača |
|  | pomoć starijim licima |  | umjetnost |  | rodna ravnopravnost |
|  | zaštita i promovisanje ljudskih i manjinskih prava |  | kultura |  | borba protiv korupcije i organizovanog kriminala |
|  | vladavina prava |  | tehnička kultura |  | borba protiv bolesti zavisnosti |
|  | druge oblasti od javnog interesa utvrđene posebnim zakonom (navesti koje): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

1. **PRIORITETNI PROBLEMI I POTREBE KOJE TREBA RIJEŠITI U 2026. GODINI FINANSIRANJEM PROJEKATA I PROGRAMA NVO**
	1. Navesti prioritetne probleme u oblasti(ma) iz nadležnosti ministarstva koji se planiraju rješavati finansiranjem projekata i programa nevladinih organizacija. Opis problema obrazložiti koristeći konkretne mjerljive pokazatelje trenutnog stanja i željenog stanja odnosno rješenja, navodeći izvor u kojem su takvi podaci dostupni. Pokazatelji mogu biti informacije iz uporednih analiza, izvještaja, rezultata istraživanja, studija, i drugi dostupni statistički podaci.

|  |
| --- |
| Opis problema: |
| Jedan od glavnih problema sa kojima se suočava obrazovni sistem u Crnoj Gori jeste nizak stepen kvaliteta obrazovanja i obuhvata, koji dovodi da obrazovni sistem nije usredsređen na učenike/ce. Jedan od uzroka ovog problema su velike razlike u obuhvatu i obrazovnim postignućima između ranjivih i marginalizovanih grupa i prosječnih vrijednosti u Crnoj Gori. Djeca pogođena siromaštvom ne dobijaju dovoljno podrške, mjere inkluzivnog obrazovanja nijesu dovoljno podržane, posebno za djecu migrante, azilante i strane državljane. mjere za integrisanje romske i egipćanske populacije nijesu dovoljno efikasne. Takođe nije razvijen koncept škole kao zajednice učenja. Evidentan je podatak nedostatka motivišuće vannastavne aktivnosti: nema kolaborativnih aktivnosti u školi; nastavnici/e nijesu obučeni da pruže podršku socijalnih i emocionalnih kompetencija; nedovoljno saradnje sa drugim institucijama. **Srednje obrazovanje u Crnoj Gori** je dostupno, ali ne i obavezno, za mlade od 15 do 19 godina. Izvodi se u okviru dva podsistema koja čine tri vrste škola: * Gimnazijsko obrazovanje je opšte srednje obrazovanje koje se izvodi u gimnazijama koje nude četvorogodišnje opšte akademsko obrazovanje i pripremaju učenike/ce za nastavak obrazovanja;
* Stručno obrazovanje izvodi se u školama za niže, srednje i više stručno obrazovanja, kao i u školama za srednje umjetničko obrazovanje. Ove obrazovno-vaspitne ustanove nude dvije, tri ili četiri godine stručnog obrazovanja i pripremaju učenike/ce za tržište rada.

Pored ovih uopštenih problema u sistemu srednjeg obrazovanja evidentan je i problem poteškoća kod učenika/ca da dostignu osnovne nivoe pismenosti do 15. godine, o čemu svjedoče rezultati PISA, TIMSS i PIRLS; nedovoljna digitalna pismenost i kompetencije nastavnog kadra i učenika; mali fond časova STEM predmeta, nedostatak kadrova iz STEM oblasti, nedostatak popularizacije prirodnih nauka među učenicima/ama. Gore navedeni problemi predstavljaju ključne oblasti u kojima NVO sektor može dati snažan doprinos sprovođenju reformskih mjera predviđenih Strategijom obrazovanja 2025–2035. Rješavanje ovih izazova kroz projektne intervencije doprinosi opštem cilju modernizacije obrazovanja, veće posvečenosti učeniku/ci, povećanju kompetencija mladih i razvoju društva zasnovanog na znanju. Sve navedene probleme možemo postepeno rješavati finansiranjem projekata i programa nevladinih organizacija kroz različite aktivnosti, posebno usmjeravajući se na vannastavne aktivnosti, promociju, učenje u zajednici i sl. |
| Podaci (analize, studije, statistički izvještaji, itd.) koji pojašnjavaju navedeni problem | Izvor(i) podataka |
| Srednje škole u CG pohađa: **gimnazije** – 7823 od čega 3377 dječaka i 4446 djevojčica, **srednje stručne škole** **(III stepen)** – 3830 od čega 2749 dječaka i 1081 djevojčica, **srednje stručne škole (IV stepen)** 14074 od čega 7017 dječaka i 7057 djevojčica. Od toga je **211 pripadnika RE** populacije, **457 djece sa posebnim obrazovnim potrebama**, **1264 korisnika** **MOP-a 1264** i 1323 stranih državljana/ki. PISA rezultati iz 2018 godine pokazuju da su učenici u Crnoj Gori ostvarili prosječno 430 poena iz čitanja, 430 iz matematike i 435 iz nauke — znatno ispod prosjeka OECD-a (487-489 poena), te da svaki drugi učenik ne dostiže osnovni nivo pismenosti (nivo 2) u najmanje jednoj oblasti.**Srednje obrazovanje** jeste dostupno, ali ne i obavezno, te izostanak obaveznosti utiče na ranije napuštanje školovanja kod socijalno ugroženih.Obuhvat romske i egipćanske djece u srednjem obrazovanju učestvuje manje od 10%, jer je evidentan procenat napuštanja školovanja nakon osnovne škole među RE zajednicom, posebno kod djevojčica.Za učenike/ce strane državljane/ke evidentan je nedostatak podrške za lakšu integraciju u crnogorski školski sistem, ograničen broj prevodilaca i specijalizovanog osoblja.Srednje škole ne pružaju sistemsku emocionalnu i socijalnu podršku (npr. školski psiholozi i pedagozi su neravnomjerno raspoređeni ili ih nema).Nerazvijen koncept škole kao zajednice učenja, jer većina škola ne funkcioniše kao otvorena zajednica, već su fokusirane isključivo na realizaciju nastave. Takođe nedostatak kolaborativnih i vannastavnih aktivnosti: samo 30% škola ima planirane vannastavne aktivnosti koje uključuju timski rad i razvijanje emocionalne pismenosti. Nastavnici često nisu obučeni za razvoj socio-emocionalnih kompetencija. Ograničena je saradnja između škola, centara za socijalni rad, nevladinog sektora i lokalne samouprave.Tokom pandemije, utvrđeno je da **manje od 50% nastavnika/ca ima funkcionalno znanje korišćenja digitalnih alata**, dok učenici/ce često koriste digitalne uređaje za zabavu, ne i za edukaciju.Nastavni plan i program daje **ograničen broj časova matematičkih i prirodnih nauka**, posebno u stručnim školama. Hronični **nedostatak nastavnika fizike, informatike i matematike** u više regija. | <https://www.gov.me/clanak/usvojena-strategija-reforme-obrazovanja-2025-2035>  |

2.2.Navesti ključne strateško-planske dokumente odnosno propise koji prepoznaju važnost problema identifikovanih pod tačkom 2.1, kao i specifične mjere/djelove tih dokumenata koji su u vezi sa identifikovanim problemima.

|  |  |
| --- | --- |
| Naziv strateškog/planskog dokumenta/propisa | Naziv poglavlja/ mjere/ aktivnosti |
| **Strategija reforme obrazovanja 2025-2035 sa Akcionim plnom za period 2025-2026** | Operativni cilj 1.2: Smanjene nejednakosti u obuhvatu i postignućima, uključujući ranjive i marginalizovane grupe. Operativni cilj 1.3: Nastava je usmjerena na razvoj ključnih kompetencija za cjeloživotno učenje i životnih vještina, u skladu sa politikama i standardima EU.Operativni cilj 1.5: Škola je sigurna, inkluzivna i podsticajna sredina za cjelovit i potpun razvoj svih učenika/ca  |

2.3.Obrazložiiti na koji način nevladine organizacije mogu doprinijeti rješavanju problema identifikovanih pod tačkom 2.1., koje aktivnosti su prihvatljive za postizanje željenog rezultata, kako se planira praćenje i vrednovanje doprinosa rješavanju pomenutih problema. Navesti konkretne mjerljive pokazatelje/indikatore za praćenje doprinosa nevladinih organizacija rješavanju identifikovanih problema i izvore verifikacije učinjenog.

|  |  |  |
| --- | --- | --- |
| Opis načina doprinosa nevladinih organizacija u rješavanju problema | Konkretni mjerljivi pokazatelji doprinosa nevladinih organizacija | Izvor(i) podataka |
| NVO sektor je uključen u izradu velikog broja strateških dokumenata, kao i u osmišljavanje i realizaciju aktivnosti za postizanje postavljenih ciljeva. Njihov doprinos u rješavanju navedenih problema prepoznajemo kroz:Organizovanje edukativnih radionica o sticanju osnovnih vještina sa akcentom posebno za magrinalizovane učenike/ce (RE populaciju, korisnike MOP-a, strane državljane);Organizovanje promotivnih aktivnosti, okruglih stolova, kampova, vannastavnih aktivnosti za djecu iz RE populacije u ciju smanjenja napuštanja obrazovnog sistema;Organizovanje kurseva crnogorskog, srpskog, bosanskog i hrvatskog jezika za učenike/ce strane državljane iz srednjih škola u cilju lakše inkluzivnosti u crnogorski obrazovni sistem.Organizovanje i sprovođenje programa za sticanje socio-emocionalnih vještina učenika/ca srednjih škola u saradnji sa školama.Organizovanje različitih vidova vannastavnih sadržaja i aktivnosti za sticanje znanja i vještina o aktivnom građanstvu, digitalnoj pismenosti, za podsticanje ličnog razvoja, za život u porodici, za socijalnu integraciju, za lični razvoj pojedinca.Organizovanje edukativnih radionica u cilju podizanja matematičke i čitalačke pismenosti kod mladih u srednjim školama u korelaciji sa PISA testiranjem.Organizovanje edukativnih radionica, kampanja, okruglih stolova iz STEM oblasti, organizovanje savjetovanja po pitanju izbora zanimanja sa ciljem promocije STEM oblasti među srednjoškolcima/kama. | Broj realizovanih projekata usmjerenih ka potrebama učenika/ca srednjih škola u Crnoj Gori**INDIKATOR 1:** 20 % realizovanih projekata u odnosu na ukupno prijevaljen brojBroj direktnih i indirektnih korisnika uključenih u projekte odnosno programe Broj televizijskih emisija i priloga u medijimaBroj radionica, okruglih stolovaBroj izvjestaja i istraživanjaBroj promotvnih materijala (poster, lifleti, video klipovi)Efekti projekata koji se odnose na unapređenje stanja **INDIKATOR 2:** 15% povećanja znanja i vještina učenika/ca srednjih škola kroz razne vidove testova i provjera znanja. Održivost aktivnosti, odnosno omogućavanje stalnog organizovanja obuka i radionica u cilju doprinosa smenjenju napuštanja obrazovnog sistema, podrške marginalizovanim grupama, razvoju socio-emocionalnih vještina, povećanju broja učenika/ca koji pohađaju neku od STEM oblasti, povćećan upis učenika na STEM fakultete, smanjenje nesklada na tržištu rada i obezbjeđivanje potrebne radne snage za prioritetnu STEM oblast**INDIKATOR 3:** 20% povećanja broja učenika/ca koji pohađaju gimnazije (matematički smjer) ili neku od srednjih stručnih škola iz STEM oblasti  | Izvještaji nevladinih organizacijaEksterna evaluacija projektaIzvještaji sa monitoringaPodaci MPNI |

1. **OSTVARIVANJE STRATEŠKIH CILJEVA**

3.1.Navesti ključne strateške ciljeve iz sektorske nadležnosti čijem će ostvarenju u 2026. godini doprinijeti projekti i programi nevladinih organizacija.

|  |  |
| --- | --- |
| Strateški cilj(evi) čijem ostvarenju će doprinijeti javni konkurs za projekte i programe nevladinih organizacija u 2025. godini | Način na koji će javni konkurs za projekte i programe nevladinih organizacija doprinijeti ostvarenju strateških ciljeva (ukratko opisati) |
| Operativni cilj 1.2: Smanjene nejednakosti u obuhvatu i postignućima, uključujući ranjive i marginalizovane grupe. Djeca iz zajednica Roma/ kinja i Egipćana/ki postizala su slabije rezultate na svim nivoima obrazovanja. Naročito je istaknut socio-ekonomski status, odnosno utvrđena su značajno niža postignuća i ranije napuštanje škole kod djece u riziku od siromaštva u odnosu na stratume populacije s višim prihodima. Takođe je neophodna i podrška učenicima/ama u savladavanju jezika na kojem se izvodi nastava, u učenju, podizanje svijesti o kulturnoj osjetljivosti, podsticaji u vidu stipendija i sl.  | Organizovanje edukativnih radionica o sticanju osnovnih životnih vještina sa akcentom posebno na magrinalizovane učenike/ce (RE populaciju, korisnike MOP-a, strane državljane) uključivanjem psihologa/škinja, socijalnih radnika/ca i stručnjaka/inje srodnih profila sa ciljem pružanja podrške u cilju identifikacije učenika/ca pod rizikom od ranog napuštanja školovanja ili prelaska iz formalnog ili neformalnog sistema , kao i jačanje intervencija čiji je cilj sprečavanje ranog napuštanja školovanja, unapređenje praksi vođenja slučaja na nivou škole i na lokalnom nivou za učenike/ce u riziku od ranog prestanka ili odustajanja od školovanja, podsticanje komunikacije između škole i porodice i uklanjanje finansijskih, administrativnih i drugih prepreka pristupu i učešću u obrazovanju.Organizovanje promotivnih aktivnosti, okruglih stolova, kampova, vannastavnih aktivnosti za djecu iz RE populacije u ciju smanjenja napuštanja obrazovnog sistema i podizanja nivoa svijesti o važnosti inkluzije ranjivih grupa. Organizovanje kurseva crnogorskog, srpskog, bosanskog i hrvatskog jezika za učenike/ce strane državljane iz srednjih škola u cilju lakše inkluzivnosti u crnogorski obrazovni sistem i pružanje podrške učenicima/ama u savladavanju jezika na kojem se izvodi nastava, u učenju, podizanje svijesti o kulturnoj osjetljivosti.  |
| Operativni cilj 1.3: Nastava je usmjerena na razvoj ključnih kompetencija za cjeloživotno učenje i životnih vještina, u skladu sa politikama i standardima EU Omogućiti konstruktivistički ambijent za učenje svim učenicima/ama uz puno uvažavanje svih njihovih različitosti, interesovanja i preferencija, kroz primjenu kooperativnog, interaktivnog i aktivnog učenja kako bi se obezbijedila usmjerenost nastave na razvoj ključnih akademskih i socio-emocionalnih vještina i transverzalnih vještina.  | Organizovanje edukativnih radionica u cilju podizanja matematičke i čitalačke pismenosti kod mladih u srednjim školama u korelaciji sa PISA testiranjem.Organizovanje edukativnih radionica, kampanja, okruglih stolova iz STEM oblasti, organizovanje savjetovanja po pitanju izbora zanimanja sa ciljem promocije STEM oblasti među srednjoškolcima/kama.Organizovanje i sprovođenje programa za sticanje socio-emocionalnih vještina učenika/ca srednjih škola u saradnji sa školama uz razvoj sistema znanja i vještina, usvajanje stavova, vrlina i vrijednosti i omogućavanje učenja u ambijentu bogatom podsticajima za rad, vršnjačko i iskustveno učenje, učenje kroz praktične aktivnosti i eksperimentisanje. Ove aktivnosti bi omogućile unapređenje socio-emocionalne podrške, dobrobiti i cjeloviti razvoj kroz bezbjedno, inkluzivno i podsticajno školsko okruženje |
| Operativni cilj 1.5: Škola je sigurna, inkluzivna i podsticajna sredina za cjelovit i potpun razvoj svih učenika/ca Ovaj operativni cilj oslanja se na savremenu koncepciju škole koja ne služi za implementaciju programa i transmisiju programskih sadržaja, već predstavlja podsticajan i bezbjedan ambijent za potpun intelektualni, emocionalni i socijalni razvoj svih učenika/ca. Očekuje se da škola bude bezbjedno, inkluzivno i podsticajno okruženje za cjelovit razvoj svih učenika/ca, čime će doprinijeti razvoju socijalne kohezije unutar škole i u vanškolskom okruženju. | Organizovanje različitih vidova vannastavnih sadržaja i aktivnosti za sticanje znanja i vještina o aktivnom građanstvu, digitalnoj pismenosti, za podsticanje ličnog razvoja, za život u porodici, za socijalnu integraciju, za lični razvoj pojedinca. Ovi sadržaji će obezbijediti sveobuhvatni pristup i saradnju svih aktera obrazovnog procesa, kroz učešće zajednice i stručnjaka. |

1. **JAVNI KONKURSI ZA FINANSIRANJE PROJEKATA I PROGRAMA NVO - DOPRINOS OSTVARENJU STRATEŠKIH CILJEVA IZ SEKTORSKE NADLEŽNOSTI MINISTARSTVA**

4.1.Navesti javne konkurse koji se predlažu za objavljivanje u 2026. godini u cilju doprinosa ostvarenju strateških ciljeva iz sektorske nadležnosti (iz tačke 3.1.), uz prijedlog potrebnih iznosa. Ukoliko postoji mogućnost preklapanja s javnim konkursima iz nacionalnih, sredstava EU ili drugih vanjskih fondova iz nadležnosti neke druge institucije, navesti s kojim organom je potrebno koordinirati oblasti finansiranja.

|  |  |  |
| --- | --- | --- |
| Naziv javnog konkursa  | Iznos | Drugi donatori s kojima je potrebno koordinirati oblasti finansiranja |
| **Obrazovanje za sve: Jačanje inkluzije, vještina i podrške mladima** | 250.000 | / |

4.2.Navesti ko su predviđeni glavni korisnici projekata i programa koji će se finansirati putem javnog konkursa. Ukratko navesti glavna obilježja svake grupe korisnika, njihov broj i njihove potrebe na koje projekti i programi treba da odgovore u 2025. godini.

|  |
| --- |
| Opis glavnih grupa korisnika, njihov broj i potrebe |
| Srednje škole u CG pohađa: **gimnazije** – 7823 od čega 3377 dječaka i 4446 djevojčica, **srednje stručne škole** **(III stepen)** – 3830 od čega 2749 dječaka i 1081 djevojčica, **srednje stručne škole (IV stepen)** 14074 od čega 7017 dječaka i 7057 djevojčica. Od toga je **211 pripadnika RE** populacije, **457 djece sa posebnim obrazovnim potrebama**, **1264 korisnika** **MOP-a 1264** i 1323 stranih državljana/ki. Njihove potrebe su: potreba za modernizaciji obrazovanja, većoj posvećenosti učeniku/ci, povećanju kompetencija mladih i razvoju društva zasnovanog na znanju, potrebe za vannastavnim aktivnostima, promociju obrazovanja, učenje u zajednici i sl... |

4.3.Navesti očekivani ukupni broj ugovorenih projekata, odnosno ugovora koji se planira zaključiti s nevladinim organizacijama na osnovu javnog konkursa.

|  |
| --- |
| Očekivani broj projekata koji se planira finansirati / broj ugovora koje se planira zaključiti s NVO |
| Očekivani broja prijava je oko 80  | Očekuje se sklapanje ugovora za finansiranje oko 20 projekata. |

4.4.Navesti najviši i najniži iznosi finansijske podrške koju će biti moguće ostvariti na osnovu pojedinačnog javnog konkursa navedenog u tački 4.1.

|  |
| --- |
| Naziv javnog konkursa: **Obrazovanje za sve: Jačanje inkluzije, vještina i podrške mladima** |
| Najniži iznos finansijske podrške koju će biti moguće ostvariti na osnovu javnog konkursa: 10.0000 EUR | Najviši iznos finansijske podrške koju će biti moguće ostvariti na osnovu javnog konkursa: 20.000 EURA |

**NAPOMENA:** stavom 4 člana 32ž Zakona o NVO, definisano je: ***„Ukupan iznos sredstava koja se na osnovu javnog konkursa mogu dodijeliti nevladinoj organizaciji za finansiranje projekta, odnosno programa, ne može preći 20% od ukupno opredijeljenih sredstava koja se raspodjeljuju na osnovu tog konkursa.”***

1. **KONSULTACIJE SA ZAINTERESOVANIM NEVLADINIM ORGANIZACIJAMA**

5.1. Navesti na koji način je u skladu sa važećim propisima obavljen proces konsultovanja NVO u procesu pripreme sektorske analize.

|  |  |  |
| --- | --- | --- |
| Metoda konsultacija (npr. web, email, konsultativni sastanak, itd.) | Datumi sprovedenih konsultacija | Naziv NVO koje su učestvovale u konsultacijama |
|  |  |  |

1. **KAPACITETI ZA SPROVOĐENJE JAVNOG KONKURSA**

6.1.Navesti broj službenika/ica i spoljnih saradnika koji će biti zaduženi za sprovođenje javnog konkursa i praćenje realizacije finansiranih projekata i programa nevladinih organizacija (uključujući najmanje jednu terensku posjetu, prilikom koje će se provjeravati izvršavanje ugovornih obaveza, namjensko trošenje sredstava, te postizanje rezultata planiranih javnim konkursom i odobrenim projektom/programom).

|  |  |  |
| --- | --- | --- |
| Naziv javnog konkursa | Broj službenika/ica zaduženih za sprovođenje javnog konkursa i praćenje finansiranih projekata i programa nevladinih organizacija | Imena službenika/ica zaduženih za sprovođenje javnog konkursa i praćenje finansiranih projekata i programa nevladinih organizacija |
| **Obrazovanje za sve: Jačanje inkluzije, vještina i podrške mladima** | 3 | Vesna GajevićJelena BogićevićMarija Milić |

 **Ovjera ministra:**

|  |  |  |  |  |
| --- | --- | --- | --- | --- |
|  | **Prof. dr Anđela JAKŠIĆ STOJANOVIĆ** |   |  |  |
|  |  Ime i prezime |  M.P. |  Potpis |  |